b'\n_START_ARTICLE_\nBaalbek\n_START_SECTION_\nHistorie\n_START_PARAGRAPH_\nHeliopolis, datidens Baalbek, ble romersk koloni allerede under keiser Augustus, Julius C\xc3\xa6sars adoptivs\xc3\xb8nn og Romas f\xc3\xb8rste keiser]. Byen fikk murer og festning, hvorav meget er blitt bevart for ettertiden. Kapitolium er oppf\xc3\xb8rt terrasseh\xc3\xb8yde vest for n\xc3\xa5v\xc3\xa6rende bysentrum, var det egentlige tempelomr\xc3\xa5det og antas ha blitt bebygd av Antonius Pius og Caracalla._NEWLINE_Theodosius I lot Jupitertemplet \xc3\xb8delegge, og oppf\xc3\xb8rte s\xc3\xa5 en kirke p\xc3\xa5 alterplassen. Allerede i 634 inntok araberne Baalbek, og de bygde om tempelet til en festning. Mongolene inntok og raserte Baalbek i 1260; ogs\xc3\xa5 jordskjelv har bidratt til \xc3\xb8deleggelser og forfall, s\xc3\xa6rlig et jordskjelv i 1759. En tysk arkeologisk ekspedisjon gravde i tiden rundt 1900 ut ruinene.\n_START_SECTION_\nVestlige reisende og forskere\n_START_PARAGRAPH_\nBaalbeks ruiner var siden 1600-tallet et yndet reisem\xc3\xa5l for europeisk overklasse. Noen av bes\xc3\xb8kerne anferiget tegninger og stikk som bidro til at kjennskapen til ruinbyen ble raskt utbredt. Frem til 1759 stod fortsatt ni s\xc3\xb8yler av Jupitertempelwr, og de ble tegnet av Robert Wood. S\xc3\xa5 ble tre av dem kastet omkull av et stort jordskjelv. Den 10. og 11. november 1898 bes\xc3\xb8kte den tyske keiser Wilhelm II stedet under hans store orientereise. Han ble s\xc3\xa5 begeistret at han straks forordnet utgravninger. Etter at de tyrkiske myndigheter hadde gitt sitt samtykke kom Robert Koldewey p\xc3\xa5 plass alleredde til juletider 1898 for \xc3\xa5 planlegge utgravningene. Under ledelse av Otto Puchstein ble ruinene s\xc3\xa5 utgravd fra 1900 til 1905.'